钦定古今图书集成/方舆汇编/边裔典/第140卷 > 亚细亚州
## 钦定古今图书集成/方舆汇编/边裔典/第140卷 > 亚细亚州

“亚细亚，天下一大州”，人类肇生，圣贤首出其界。南至
苏门答喇、吕宋等岛，北至新增、白腊及北海，东至日
本岛、大清海，西至大乃河、墨阿的湖大海，西红海，小
西洋国土不啻百馀，大者首推中国。此外曰鞑而靼，
曰回回，曰印第亚，曰莫卧尔，曰百儿西亚，曰度儿格，
曰如德亚，俱此州巨邦。海中有大岛，曰则意兰，曰苏
门答喇，曰瓜哇，曰渤泥，曰吕宋，曰木路，各更有地。中
海诸岛，亦属此州界内，中国则居其东南。自古帝王
圣哲，声名文物，礼乐衣冠，远近所宗。山川土俗，物产
朝贡诸国，详载《省志》，诸书不赘。